มีอาการอาเจียน ท้องร้องโครกคราก และเรอบ่อย เพิ่งมีการเมื่อคืนนี้อาการนี้เกิดจากอะไรคะ สามารถท้องได้รึเปล่า ยาหมดและมี ปจด.ล่าสุด 23/6/63 ได้เริ่มทานแผงใหม่ในวันที่7/7/63 และได้มีเพศสัมพันธ์ในวันนั้น ระหว่างที่ยาหมดไม่ได้มีเพศสัมพันธ์เลย อยากทราบว่าเป็นอะไรคะ
สวัสดีค่ะ อาการอาเจียน ท้องร้อง เรอบ่อยๆนั้น ไม่ได้เป็นอาการที่จำเพาะเจาะจงต่อการตั้งครรภ์ค่ะ อาจจะเป็นอาการจากลำไส้อักเสบ ลำไส้แปรปรวน กระเพาะอาหารอักเสบ หรือการรับประทานอาหารที่มากเกินไปในแต่ละมื้อ หรือเป็นอาหารที่ย่อยยากในระหว่างที่ใช้ยาคุมกำเนิดอยู่นั้น หากใช้ยาคุมอย่างต่อเนื่องกินจนหมดแผง โอกาสตั้งครรภ์มีน้อยมากๆน้อยกว่า 1% และหลังการหยุดใช้ยาคุม ถ้าไม่ได้มีเพศสัมพันธ์เลย ก็น่าจะไม่ได้มีการตั้งครรภ์ โดยการกินยาต่อแผง ถ้าได้ต่อแผงทันทีเมื่อแผงเดิมหมด หรือกรณีเป็น 21 เม็ดก็เว้น 7 วันแล้วต่อแผงทันที สามารถมีเพศสัมพันธ์ได้ตั้งแต่การกินยาเม็ดแรกอาจซื้อชุดตรวจครรภ์ทางปัสสาวะมาตรวจดูเองก่อนเบื้องต้น ให้ผลบวกได้ที่ 10-14 วันหลังปฏิสนธิค่ะ หากให้ผลลบ แต่ยังมีอาการดังกล่าวเรื้อรัง ควรไปพบแพทย์เพื่อยืนยันผลตรวจอีกครั้งค่ะ